CELEX: 62010CN0200
Language: et
Date: 2010-04-26 00:00:00
Title: Kohtuasi C-200/10 P: Evropaiki Dynamiki — Proigmena Systimata Tilepikoinonion Pliroforikis kai Tilematikis AE 26. aprillil 2010 esitatud apellatsioonkaebus Üldkohtu (neljas koda) 9. veebruari 2010 . aasta otsuse peale kohtuasjas T-340/07: Evropaiki Dynamiki — Proigmena Systimata Tilepikoinonion Pliroforikis kai Tilematikis AE versus Euroopa Ühenduste Komisjon

3.7.2010   
            
            
               ET
            
            
               Euroopa Liidu Teataja
            
            
               C 179/21
            
         Evropaiki Dynamiki — Proigmena Systimata Tilepikoinonion Pliroforikis kai Tilematikis AE 26. aprillil 2010 esitatud apellatsioonkaebus Üldkohtu (neljas koda) 9. veebruari 2010. aasta otsuse peale kohtuasjas T-340/07: Evropaiki Dynamiki — Proigmena Systimata Tilepikoinonion Pliroforikis kai Tilematikis AE versus Euroopa Ühenduste Komisjon
   (Kohtuasi C-200/10 P)
   2010/C 179/35
   Kohtumenetluse keel: inglise
   
      Pooled
   
   
      Apellant: Evropaiki Dynamiki — Proigmena Systimata Tilepikoinonion Pliroforikis kai Tilematikis AE (esindaja: N. Korogiannakis)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus, mõista komisjonilt välja kahju, mis tekitati apellandile komisjoni poolt lepinguliste kohustuste täitmata jätmisega lepingu EDC 53007EEBO/27873 raames, mis käsitleb projekti „e-Content Exposure and Business Opportunities”, ning mõista komisjonilt välja apellandi kohtukulud, muud kulud ning kulutused, mis on tekkinud seoses esialgse menetlusega, isegi kui käesolev apellatsioonkaebus jäetakse rahuldamata, ning käesoleva apellatsioonimenetluse kulud, kui apellatsioonkaebus rahuldatakse.
            
         
      Väited ja peamised argumendid
   
   Apellant väidab, et Üldkohus ei põhjendanud piisavalt selgelt seda, miks ta ei nõustunud apellandi mitmete argumentidega.
   Apellant väidab, et Üldkohus rikkus õigusnormi, kui ta tõlgendas valesti lepingu artikli 7 lõiget 6, mis puudutab lepingupoolte kohustust võtta kõik kohased meetmed oma kohustuste tühistamiseks või vähendamiseks komisjonilt sellise kirja saamisel, milles teavitatakse lepingu lõpetamisest.